Datasets:

R5dwMg

/

zh-wiki-yue-long

like 2

基斯杜化路蘭同佢細佬尊立頓路蘭一齊編劇，2007年就定咗劇本。佢同佢個老婆Emma Thomas一齊監製，加州理工學院嘅物理理論學家基普索恩係執行製作人，同埋做電影嘅科學顧問。電影劇本最初吸引咗史提芬史匹堡嘅興趣，想做導演，但喺2009年，史匹堡間公司夢工廠由派拉蒙移咗去華特迪士尼影業集團，派拉蒙需要揾新導演執導《星際啟示錄》。

歐拔·愛因斯坦係一位理論物理學家。佢最出名嘅係發表咗相對論，另外喺量子力學、統計力學、同埋宇宙學方面都有好大貢獻。佢對光電效應嘅量子解釋重喺1921年得到諾貝爾物理學獎。好多人都話佢係20世紀最偉大嘅科學家。

五歲嗰年，佢爸爸送咗個指南針畀佢，佢就發現有啲睇唔到嘅嘢牽引住枝針。後來愛因斯坦話嗰次嘅經驗係佢一生中最有啟發性。雖然佢識砌啲機械模型嚟玩，但係讀書讀得好慢。可能係因為學習障礙病，又或者只係因為怕醜，又或者係因為佢個腦結構特殊。

佢第一任老婆係米列娃，兩人係大學同學。1902年，大女莉莎出世，但米列娃並冇帶莉莎返嚟柏林見愛因斯坦，所以冇人知莉莎去咗邊。根據愛因斯坦響一年之後寫畀米列娃嘅信入面，呢次最後一次提起莉莎，之後就唔見愛因斯坦提起佢，令人懷疑莉莎可能畀人收養或者夭折咗。

1903年尾，愛因斯坦正式同米列娃結婚，先後生咗兩個仔，大仔叫漢斯，細仔叫愛德華。但係佢同米列娃過得並唔開心，愛因斯坦曾經同初戀瑪莉寫信，話自己受到「只有男人先感受到嘅不快樂」。之後米列娃帶兩個仔搬去蘇黎世，而愛因斯坦就留響柏林。

1919年，愛因斯坦正式同米列娃離婚。同年6月，愛因斯坦同遠房親戚艾莎結婚，兩個人有一個契女瑪格。後嚟為咗唔畀納粹德國打，佢哋1933年搬咗去普林斯頓。兩年之後，艾莎同時有心臟病同埋腎病，一病不起，最終響1936年死咗。

二仔愛德華1930年嗰陣因為長期研究精神分析而導致思覺失調，長年需要阿媽，最終響1965年死咗。而大仔漢斯就去咗美國，後嚟做咗一個水利工程師，仲係美國水利工程學嘅權威之一。漢斯有三個仔，分別係大仔巴克納、二仔克勞斯同埋三仔大衛，而後嚟漢斯契咗個女依芙蓮。

無窮無盡，亦即無窮，亦即無盡，無窮盡，搵唔到盡頭嘅意思。數學而言，亦有無限大嘅講法，符號∞，拉丁文叫infinitas，英文叫infinity，即係冇邊界咁解，即係無限。然而，無限大只係數學其中一種無窮盡。

窮同盡係同義字，就係去到絕，去到尾。無窮無盡，就係唔會完，搵唔到絕，搵唔到尾。古時會諗到一啲問題，諸如一支竹斬開一半，半枝又再斬開一半，如此下去，幾時到盡呢。又或者，開天辟地，天每日升高一倍，如此下去，係咪高到無盡呢。

神學而言，會探討無窮盡。如神學家東斯歌德寫著作有講，上帝嘅無限能量係運用喺無約束上，而唔係運用喺無限量上。喺哲學方面，無窮可以歸因於空間同埋時間。喺神學同埋哲學兩方面，無窮又作為無限，好多文章都探討過無限、絕對、上帝同埋芝諾悖論等嘅問題。

現代科學家解析古代羊皮卷中嘅阿基米德手稿，喺殘卷《方法》命題十四中，發現阿基米德開始計算無窮大嘅數目。佢採取近似於十九世紀微積分同埋集合論嘅手法，計算咗兩組無窮大嘅集合，以求同埋嘅方法，證明佢哋之間嘅數目係相等嘅。

呢度比較唔同嘅無窮嘅「大細」嘅時候唯一嘅辦法就係通過可唔可以建立「一一對應關係」來判斷，而拋棄歐幾里得「整體大於部分」嘅看法。例如整數集同埋自然數集由於可以建立一一對應嘅關係，佢哋就具有相同嘅無窮基數。

被普遍認為嘅「兩塊鏡產生無窮影像」實際上係錯嘅。首先，喺物理學界，光嘅速度係有限嘅，可以喺鏡上面睇到嘅影像係因為光喺鏡上反射至會出現。但係，光嘅速度有限，因此兩塊鏡產生嘅影像亦會有限，而且影像嘅數目會以一直變慢嘅增長率增加。

最尾呢條式表示，當有股力喺一件物體上作功，令後者速度改變嗰陣，屬於件物體嘅某個物理量會有所改變，而呢個物理量同件物體嘅「質量」以及「速度嘅次方」成正比。呢個物理量係物理學上面所講嘅動能－物體因為佢哋嘅郁動而帶嘅能量。

動能同位能喺物理學同埋好多工程學領域上都係不可或缺嘅概念。例如想像家陣有架過山車由路軌頂點向下衝，期間架車會加速得到動能，架車所得嘅動能嘅量局部取決於架車喺頂點嗰陣嘅位能嘅量。頂點位能嘅量可以用相對簡單嘅數估計，所以動能同位能嘅概念可以攞嚟幫手估計架過山車向下衝嗰陣嘅最高速度會係幾多，而知道過山車嘅最高速度對於評估過山車嘅安全嚟講有用。

祖父悖論係個時間旅行嘅悖論問題，呢個問題到而家都重未搞清楚，係個未解之謎。呢個問題係由科幻作家賀尼·白沙維喺1943年出版嘅《Le Voyageur Imprudent》中提出，直到而家個謎面都未變過。

而家有個人穿越時光返咗過去，佢殺咗自己阿爺，娶咗自己阿嬤，結果就係，佢老豆出唔到世，噉呢個人就出唔到世啦，噉佢又點返得過去呢？既然佢返唔到過去殺佢阿爺，噉佢阿爺就有命，亦即呢個人出到世，噉佢同樣就可以返過去去殺佢阿爺。

雖然呢條命題嗌做祖父悖論，實際上佢並唔單只淨係講出唔出到世嘅問題。呢個問題實際上係質疑時間旅行究竟得唔得，亦即係話時間可能係根本逆轉唔到嘅。因此祖父悖論又嗌做時間旅行悖論。呢個問題有好多種變裝，比如話有個科學家甲整咗部時光機，佢返咗過去殺咗自己，如果佢殺人嘅時候喺發明部機之前嘅話，即係話部機無誕生到啦，亦就無所謂穿越時光。

雖然係噉，而家已經有一啲解法出爐，比如話時間係變唔到嘅，生活喺世間入面嘅人係改變唔到存在於時間之中嘅事物，亦即係種機械論，即係話世間一切係整定嘅，雖然生活其中嘅人好似有自由意志，查實佢嘅所思、所爲、所遇都係整定咗嘅，因爲過去嘅因，就有而家嘅果，重影響埋未來，既然改唔到過去，所以一切都唔由得佢話事，一切都係必然。

重有一種解法，係話時空都係成雙成對嘅，即係平行宇宙理論。呢個解法係話，宇宙係有多重嘅，呢個人穿越過去時，會因爲佢喺過去嘅所爲而分分鐘產生有各種唔同後果嘅平行時空，噉一來雖然佢殺咗自己阿爺，但佢可以生存，因爲佢殺嘅阿爺係喺第個時空度，而佢係來自另一個時空嘅人。

又有第三種解法，係話呢個人雖然返咗過去殺佢阿爺，但係雖然佢想殺，但失咗手，或者無意之中救咗佢阿爺，於是阿爺重在生，噉佢就可以繼續出世，然後又返一次過去殺佢阿爺然後又殺唔成……即係話，佢陷入咗時空循環。

值得講嘅係，希特拉作爲風雲人物對歷史影響太大啦，佢嘅生存與否，會直接影響到二戰之後全世界人嘅生死，亦即話如果無二戰，一啲人會有命落來，而一啲人則可能出唔到世。呢個史學命題可以引出諸如「歷史可否假設？」、「歷史可否改變？

《回到未來》係一部1985年嘅美國電影，由Robert Zemeckis執導，Michael J. Fox、Christopher Lloyd、Lea Thompson、Crispin Glover主演。

多數超級英雄都係後天超能力者，而冇超能力者就多數用高科技裝備或後天訓練彌補先天不足。用高科技裝備嘅超級英雄嘅例子有鐵甲奇俠，佢發明唔同嘅裝甲嚟對付唔同嘅敵人，例如發明過Hulkbuster嚟對付變形俠醫同Thorbuster嚟對付過雷神奇俠。

情節裝置係敘事學上嘅概念，指一個存在嚟純粹用嚟帶動情節發展、維持情節流動或者解決情節當中嘅狀況嘅角色或者物件。舉個簡單例子，想像有個奇幻故仔，講主角同佢嘅同伴嘗試追蹤一件如果攞到手，就會得到極大力量嘅法寶，同時，佢哋又要阻止一個邪惡魔王得到呢件法寶，呢件法寶就係一個情節裝置－件法寶係主要角色嘅動機嘅重心，所以件法寶嘅移動會引致啲角色跟住移動，而呢股移動會帶領啲角色去完一個地方又去下一個，確保情節唔會企喺度唔郁。

喺 2004 年，英格蘭作家基斯道化·卜卡出咗本書，書名係《七大基本情節》。喺呢本書入面，卜卡佢分析咗大量嘅文學同電影作品嘅情節並且指出，世上絕大多數故仔嘅情節都屬於七大類當中嘅其中一類。佢嘅諗法喺當時嘅西方文壇引起咗唔少人迴響，而且及後仲成日俾作家以及敘事學者攞嚟做參考。

英文入面嘅 evolution 一詞係嚟自拉丁文嘅 evolvere，後者嘅意思本嚟係「將一個卷埋咗嘅嘢打開」，而家吓生物學上用呢隻詞係指「喺地球歷史上，唔同類嘅生物點樣由早期嘅形式發展出嚟」嘅一種自然現象。

等嘅字眼嚟形容生物進化嘅概念，不過到咗《物種起源》最後嘅 1876 年第六版，達爾文用咗 evolution 呢隻字好多次，仲直接嗌佢套理論做 theory of evolution，奠定咗 evolution 呢隻字嘅使用。

根據生物學家嘅研究，呢個現象嘅原因如下－樺尺蠖嘅身體色水係由等位基因話事嘅，隻隻樺尺蠖身上都有決定佢身體色水嘅基因，而「白色帶斑點嘅基因」同埋「黑色嘅基因」係呢個基因嘅等位基因，喺英格蘭樺尺蠖由白色帶斑點變成近乎全黑嘅色水嘅過程當中，「黑色嘅基因」喺呢個族群嘅基因庫入面出現嘅頻率提升咗，而「白色帶斑點嘅基因」嘅出現頻率就相應跌咗－喺定義上就係一個進化嘅例子。

物競天擇，粵文又有叫自然選擇，係由達爾文喺佢本名著《物種起源》嗰度提出嘅。「通過物競天擇進行嘅進化」係指某啲等位基因因為有利於生存同繁殖而變得更加常見嘅過程。例如身上帶有「抗藥性勁嘅基因」嘅細菌個體比較能夠生存落去同埋繁殖，所以喺下一代入面「抗藥性勁嘅基因」呢個等位基因就變得更加常見。

喺野外，好多時「生咗出嚟嘅下一代」數量大過「有得生存落去嘅下一代」，而呢啲原因令到同一個物種之間嘅個體會爭生存所需嘅資源同埋繁殖嘅機會。喺呢啲競爭嗰度，某啲個體因為先天優勢所以比較大機會爭贏，好似係天生大隻啲聰明啲所以比較擅長搵嘢食，或者天生個樣靚啲所以比較容易搵到伴侶，於是乎呢啲有先天優勢嘅個體同冇咁有優勢嘅比起上嚟，會比較有能力生存同繁殖－將自己身上嘅基因傳去下一代嗰度。

物競天擇帶出咗進化適應度呢個概念。一隻生物嘅進化適應度係指佢生存同繁殖嘅能力，而呢個能力決定佢有幾大機會將自己身上嘅基因傳去下一代。某隻生物嘅進化適應度係以「比例上有幾多後代帶有嚟自嗰隻生物嘅基因」嚟量度嘅，所以進化適應度唔係齋睇佢可以生到幾多個後代嘅－就算佢生到嘅仔女嘅數量係同類個體嘅十倍，如果嗰啲仔女因為太虛弱或者佢唔識照顧等嘅原因而生存唔到，呢隻生物嘅進化適應度都唔會好高。

一個特徵嘅進化適應度唔係定死咗唔變嘅。如果個族群住嘅環境變咗，本嚟係中性或者有害嘅特徵可能會變成有利嘅特徵，反之亦然，例如係頭先講咗嘅樺尺蠖嘅例子噉樣，喺一個乾淨嘅自然環境嗰度，生到成身黑色會令到隻蠖變得更加樣眼，更加容易俾啲獵食者睇到同捉嚟食，但喺工業革命嗰陣，啲工廠噴咗好多污染物出嚟，搞到佢哋住嘅地方好多都變咗黑鼆鼆噉嘅色，喺呢個環境當中，「成身黑色」反而變咗做個有利嘅特徵，令到隻蠖變得冇咁樣眼。

基因突變係指一個細胞嘅基因組嘅某段 DNA 突然有變化。當有一段 DNA 變咗樣，相應嘅基因會有變化，可能會搞到個細胞冇能力繼續做佢做開嗰個功能，而如果呢個細胞屬於一隻多細胞生物，隻多細胞生物可能會受害，例如一個人隻手臂嘅肌肉細胞突變，可能會搞到嚿肌肉喪失功能，而呢點會對個人嘅生存造成危害。

適應指「一個物種慢慢噉變到更加適合喺佢哋嘅環境嗰度生存同繁殖」嘅一個過程。好似喺正話提到嘅樺尺蠖例子噉，樺尺蠖族群整體嚟講變成黑鼆鼆噉嘅色水，呢點令佢哋更加能夠匿埋喺周圍黑鼆鼆嘅環境嗰度，更加擅長避開獵食者同生存落去－而噉樣主要係因為物競天擇嘅過程，白晒晒噉色嘅樺尺蠖更加容易俾獵食者擔走，而後者冇咁生存到落嚟，淨係得黑色樺尺蠖有得繁殖，所以佢哋更加大機會將自己嘅基因傳俾下一代，於是「黑鼆鼆噉色」嘅等位基因出現頻率上升，令到個物種變到多數都係黑鼆鼆噉嘅色水。

喺進化適應嘅過程當中，某啲身體結構可能會失去原有功能，但又未完全消失得嗮，變成所謂嘅痕跡器官。好似係雞同埋企鵝呢啲唔曉飛嘅鳥類噉樣，查實佢哋嘅祖先有好強壯嘅翼，而且佢哋有好多現代近親物種都曉飛，但雞同企鵝已經唔曉飛，淨係得返對又冇力又飛唔起、但仲未消失嗮嘅翼。

另一方面，同域性物種形成係指有個新物種去到某一個環境，同一個固有物種喺同一個地區度住，但因為繁殖或者溝通等嘅行為差異而同唔到對方配種，最後兩者分化到變做兩個唔同嘅物種，例如係印尼就有一種蝙蝠因為佢哋之間把聲有差異，而且佢哋係靠認對方把聲嚟搵伴侶嘅，搞到佢哋產生咗幾個把聲唔同嘅族群。

如此類推，個族群慢慢噉變吓變吓，可能去到第 500 代，佢哋先會同第 1 代差異大到冇能力配種，之但係喺呢個情況嗰度，第 250 代同第 1 代有能力配種，而第 250 代又有能力同第 500 代配種。

絕種喺生物進化史上面唔係啲乜嘢出奇嘅事，而係係噉不斷發生緊嘅。事實係據估計，地球上曾經存在過嘅物種當中絕大多數嘅都經已絕咗種，而且地球上曾經發生過好多次生物大規模絕種嘅情況，集體絕種多數係源於地球嘅環境－尤其係氣候－突然之間變得好犀利，搞到有好多生物族群嚟唔切進化去適應新嘅環境，並且因為噉而死嗮。

生物學同第啲科學領域一樣，會跟足科學方法嚟做研究。噉講意思即係話，生物學界會根據手上已知係真嘅事實，諗一啲理論出嚟解釋研究緊嘅現象，然後靠邏輯性嘅思考，去諗吓呢柞理論會做點樣嘅預測，跟手做實驗同觀察嚟攞數據，驗證吓個理論嘅預測係咪真確。

有時一啲化石仲會保留到成隻生物，例如係俾冰雪住咗嘅長毛象同埋一啲俾琥珀封住嘅昆蟲呀噉。研究者可以用放射性定年法等嘅技術嚟睇吓搵到嘅每個古生物樣本年代有幾久遠，靠噉嚟得知唔同地區嘅生物喺形態上點樣隨時間變化。

喺 1859 年年底，達爾文出版咗佢嗰本名著《物種起源》。達爾文仔細噉講解咗物競天擇嘅諗法，指出人口增長會引致「生存鬥爭」，而且喺每一代入面都有好多細路因為有限嘅資源而喺去到生殖年齡之前就死咗，呢啲過程令到一個族群嘅生物入面擅長生存嘅個體會佔上風，而其他嘅會死亡並且冇能力將自己嘅基因傳俾下一代。

達爾文佢靠住呢柞推論同埋佢喺加拉帕戈斯群島等地收集返嚟嘅證據，解釋咗好多當時解釋唔到嘅現象。後嚟比較解剖學家湯瑪士·赫胥黎仲將呢套理論用落去人類嗰度，運用古生物學同埋比較解剖學嘅知識提供證據，支持「人類同類人猿有共同祖先」嘅諗法，奠定咗進化論嘅學術地位。

喺 19 世紀嗰陣，尤其係喺《物種起源》出版打後嗰一排，各界嘅學者對於「進化對於哲學、社會同宗教信仰有乜嘢啓示」呢一條問題起咗相當激烈嘅爭詏。到咗今日，大量嘅科研證據令到絕大多數嘅科學家都接受咗「進化論的確能夠準確噉樣描述到自然現象」呢一點，而且除咗理論上嘅價值，進化論喺農業、醫學、寵物配種甚至乎係人工智能等多方面嘅應用科學上都好好用，成為咗好多科學家做嘢嗰陣走唔甩要學嘅知識。

例如白馬王子就係一種童話故事常見嘅固定角色，泛指一個出場嚟救或者幫公主嘅王子，成日都會配合英雄救美嘅劇情使用。佢通常仲會生得靚仔－有利於及後嘅戀愛劇情、勇敢－所以就會唔怕危險拯救公主... 等等。白馬王子呢個類型嘅角色可見於《白雪公主》、《灰姑娘》以及《睡美人》等嘅好多個著名童話故事。

生命，粵文有時就噉叫命，係指將生物同非生物區分開嘅特質。有生命嘅嘢會進行各種各樣嘅生物作用，好似係新陳代謝同埋衰老呀噉，而冇生命嘅嘢唔會做呢啲嘢。冇生命嘅嘢可以係本嚟有生命但冇咗，又或者係根本一開始就係冇生命嘅死物。

好多時，就算係極之唔同嘅生物物種身上都會有相同嘅基因，顯示咗唔同嘅生物好多時都需要相同嘅身體功能，舉個例子說明，如果將喺人類當中負責產生胰島素嘅基因植入去第啲生物嗰度嗰時，個基因都仲係會扮演生產胰島素嘅功能。

於是下一代嘅基因庫會或多或少噉同上一代嘅唔同，而且長遠嚟講，地球嘅環境會係噉變化，令到「乜嘢基因對生存有利」呢點會係噉變化，例如如果一個地區因為氣候變化而搞到旱災多咗，對於住呢個地區嘅生物嚟講，「令身體保水能力強嘅基因」所賦予嘅優勢就會大咗。

如是者，地球上嘅生物物種嘅基因庫就會隨地球環境變化而不斷變。而基於呢啲概念嘅進化論預測，隨住一個生物族群散佈並且分做唔同嘅次族群，佢哋會慢慢噉適應各自嘅環境，變到彼此之間愈嚟愈唔同－實驗同觀察嘅數據都撐呢個理論。

生命系統指嘅係識得自我組織以及同自己環境互動嘅系統，佢哋曉用能量、物質同資訊嘅流動嚟維持自己嘅存在。喺廿世紀後橛開始，有科學家提倡話要諗一個能夠普遍噉描述生命系統嘅理論出嚟先可以了解生命嘅本質係啲乜。

一個噉嘅理論需要考慮嗮現有嘅生物學同埋生態學知識，仲要提出到一啲普遍嘅原理嚟解釋生命系統點樣運作。呢柞理論同傳統嘅生物學嘅做法唔同，佢哋喺定義生命嗰陣時唔會齋講生命嘅靜止特質或者組成部份，而係將一個生命系統當做成個整體噉嚟分析，會睇生命系統運作起上嚟同冇生命嘅系統有乜嘢分別以及組成部份之間嘅互動，並且嘗試透過噉嚟定義「生命」。

除此之外，又有啲生物會因為接觸唔到太陽光而變成主要靠另類啲嘅能量來源，例如好多住喺深海嘅生物噉，深海不見天日，所以住喺深海嘅生物難以靠太陽光維生，所以佢哋嘅身體就往往進化成能夠由海底火山等嘅能量來源攞能量。

總括嚟講，生命－尤其係微生物－嘅適應力好犀利，好多時就算係喺地球上最惡劣嘅環境都可以生存得到，好似係壓力好勁兼冇光嘅深海，或者係極凍嘅極地冰層入面。而事實係實驗證明咗，某啲生物仲有可能喺太空嘅真空嘅環境下生存。

嗜極生物係指一啲能夠喺多數生物嘅容忍間距以外嘅地方生存嘅生物，已知嘅嗜極生物冚唪唥都係微生物。例如係地衣噉，有科學家試過做實驗，喺實驗室入面模擬火星嘅環境－火星平均溫度得嗰攝氏零下 60 度，而且大氣層以二氧化碳為主，一般嘅人類唔著太空衣難以長時間喺火星生存－不過地衣就有能力喺模擬嘅火星環境當中獨力生存成個月咁耐。

跟手科學家可以思考每粒恆星嘅可住帶－「處於可住帶」意思即係話一粒行星離佢嗰粒恆星唔係太遠又唔係太近，所以唔會太熱或者太凍，令粒行星嘅表面可以有液態嘅水存在。另一方面，又有啲科學家喺度深測地球四周圍嘅電磁波，睇吓呢啲電磁波當中有冇啲望落似係地球人類以外嘅文明傳嘅資訊。

另一方面，一粒行星能唔能夠有生命亦取決於佢粒恆星喺個星系入面嘅位置，如果粒恆星身處喺星系當中某啲化學元素多嘅地方，佢可以有行星嘅機會會大啲，而且又會少啲受到超新星衝擊，所以支持到複雜生命嘅機會率一般都被認為會高啲。

「自然界裏面每年嘅痛苦總量簡直超乎常人嘅想像。喺我編寫呢句句子花咗嘅嗰一分鐘之內，數以千計嘅動物正喺度畀第啲動物監生食落肚，好多其他動物喺度一路搏嗮命逃走一路好驚噉哭啼，又有啲動物喺度慢慢噉畀自己體內嗰啲核突寄生蟲吞噬，數以千計嘅各種動物喺度餓死、渴死同病死。

一隻生物可以係因為意外、衰老、病、唔夠營養、中毒、畀第啲生物捕食或者自殺等嘅原因而死。喺一隻生物死咗之後，佢條屍會返返去生物地球化學循環嗰度－佢身體淨低嘅有機部份會俾一啲專食廢料嘅生物食落肚，令到佢哋身上嘅營養可以喺大自然入面循環再用，變成環境或者第啲生物個體嘅一部份。

喺中世紀，生物學都仲未有大嘅進展。喺羅馬帝國冧咗之後，佢哋啲知識好多都喺歐洲失傳咗，搞到歐洲進入咗一段黑暗時代。古羅馬同古希臘嘅知識有喺近東同中東嗰度留存咗落嚟－拜占庭帝國嘅人同阿拉伯人將古希臘人嗰啲醫學同生命研究著作譯做佢哋啲話，但佢哋唔多做生物方面嘅研究，只不過係後尾做到將古希臘嘅知識傳返過去歐洲。

中世紀啲歐洲人將古希臘發展出嚟嘅嗰套醫術攞咗嚟用，但係好少可會質問嗰套知識或者嘗試將佢發展上去。中世紀歐洲嘅大學喺哲學同物理學等領域嘅研究有啲睇頭，但係生物學依然未有進展，事實上喺嗰時生物學連獨立嘅學科都唔係。

生物學真正嘅開端要數 17 至 18 世紀嘅科學革命時期。喺打前少少嘅文藝復興時代，歐洲人對古希臘古羅馬嘅文明同思想興趣大增，令到科學嘅火花開始喺歐洲重燃，好似係達文西噉，就成日都幫手研究人類同埋動物嘅身體，仲對解剖學做咗些少貢獻。

喺科學革命時期，學者亦都致力將已知嘅生物分類同埋改名。瑞典生物學家林奈喺 1735 年提出咗佢嗰套生物分類法，跟手喺 1750 年代幫佢所知嘅生物改好嗮啲學名，呢兩樣嘢對於現代生物學嚟講都仲係好緊要，而且林奈－同好多佢同期嘅歐洲學者－發表咗好多對生物嘅諗法，當中法國數學家布豐伯爵甚至仲有諗過進化呢條橋。

現代生物學嘅開端喺 19 世紀。嗰個時期最出名嘅要數英格蘭自然學家查理斯·達爾文，佢對進化同物種形成等現象作出咗深思，並且喺 1859 年發表咗佢嗰本好出名嘅名著《物種起源》，提出咗物競天擇嘅諗法解釋進化嘅現象，認為無論同種定異種嘅生物都會喺個環境嗰度爭生存所需嘅資源，爭嬴嘅就有得生存落去，跟手就繁殖以及將自己身上嘅基因傳畀下一代，所以一個物種嘅基因庫會一代一代噉變，經過幾百萬年就會變到完全唔同咗樣。

達爾文個理論喺啱啱提出嚟嗰陣喺學界有唔細嘅爭詏，但最後各種嘅證據－由化石以至實驗觀察等－都係撐達爾文個諗法嘅。而到咗廿一世紀，達爾文個理論已經俾科學家廣泛噉應用喺醫學同埋人工智能等嘅好多個領域嗰度，而且喺理論上仲有新嘅發展，例如係用物競天擇嘅理論嚟解釋利他嘅行為呀噉。

K隆星人，本身係侵略地球嘅先頭兵。雖然提前征服地球嘅任務失敗咗，但係同地球人日向冬樹成為咗朋友，如今正式隸屬於日向家嘅一員。雖然成日俾人鬧，但為咗可以等到地球被佔領嗰一日，似乎打算心甘情願咁過住寄居生活。

衞星，又寫做衛星，係圍住行星轉嘅天體，佢嘅運行軌道係封閉嘅圈，而唔係開口嘅雙曲線，有固定嘅環繞周期。可以分為自然衞星同埋人造衞星兩種。單純喺技術角度嚟睇，圍住恆星轉嘅行星，甚至乎圍住銀河系中心轉嘅恒星都有可能會叫做「衞星」。

除地球以外，好多行星都有大氣層。嚮太陽系入面，金星、火星、木星、土星、天王星、海王星都有大氣層。唔同星球嘅大氣層結構、成份、密度、厚度都唔同。好似金星大氣層，重密實過地球好多倍，而且大部分都係二氧化碳，溫度同氣壓都特別高。

月亮，簡稱月，有指舊時叫做月光，古代叫太陰，天文學上叫佢做月球或者地衛一，用來代表佢，係地球唯一嘅天然衞星，太陽系第五大衞星。佢嘅標誌係新月。月亮係地球望上天第二光嘅嘢，夜晚重係最光嘅嘢。而叫月球，就係天文學家發現，月亮其實係一個球體，作以就叫月球喇。

自古以來，彗星同隕星不斷咁撞擊月球。呢哋物體中嘅大部分都有水。來自太陽光嘅能量將呢哋大部分嘅水分分解成組成佢嘅元素，氫同氧。兩者通常都會即刻飛離月球。但係，有科學家提出假說，認為重有相當含量嘅水喺月球之上，例如響表面或深藏響月殼入面。

而有啲水分子，亦可能響月面彈跳其間跌入隕石坑而收埋響入便。由於月球自轉軸相對於黃道面法線有1.5度嘅輕微傾斜，部分極區嘅隕石坑底部從來冇受太陽光照射，響永久嘅影子入便。克萊門汀任務曾經測量月球南極呢哋隕石坑並繪製成地圖。

喺1965年水手4號首次飛掠火星之前，好多人估火星上有液態水，因為望遠鏡觀測到嘅光暗特徵好似陸地同海洋，而一啲細長條紋就被認為係灌溉用嘅運河。雖然之後證實細線並唔存在，可能只係錯覺，但火星的確可能有液態水，甚至生命。

然而，佢喺其它方面就同地球唔同。佢嘅大氣層非常厚，係四粒類地行星入面最厚嗰個，其中超過96.5%都係二氧化碳，其餘嘅3.5%係氮氣，行星表面嘅大氣壓力係地球嘅92倍。表面平均溫度高達735開氏，係太陽系最熱嘅行星，比最近太陽嘅水星更加熱。

金星冇將碳吸收入岩石嘅碳循環，似乎冇任何有機生物來吸收生物量嘅碳。金星俾一層高反射、唔透明嘅硫酸雲覆蓋，擋住來自太空、可能抵達表面嘅可見光。佢之前可能有海洋，而且外觀同地球極為相似，但係隨住失控嘅溫室效應導致溫度上升而蒸發嗮。

金星八成表面俾光滑嘅火山平原覆蓋，七成嘅平原有皺褶脊，一成係平滑或有碎裂嘅平原。兩個高原構成其餘三成嘅表面地區，一個喺行星嘅北半球，另一個喺赤道嘅南邊。北方大陸嘅大細同澳洲差唔多，依據巴比倫嘅愛神，伊師塔命名為伊師塔地。

金星上最高嘅山峰就喺伊斯塔地，叫做馬克士威山，佢嘅高度係金星平均表面之上11公里。喺南半球嘅大陸係呢兩個高原中比較大嘅一個，依據希臘嘅愛神命名，稱為阿佛洛狄忒陸，大細同非洲大陸差唔多。呢個地區嘅部分被斷裂嘅網狀結構同斷層覆蓋。

金星表面嘅地形幾乎都係用歷史上同神話中嘅女性命名。少數例外嘅係以詹姆斯·克拉克·馬克士威個名命名嘅馬克士威山，同埋阿爾法區、貝塔區、奧瓦達區呢三個高原地區。前面嗰三個地區係喺國際天文學聯會嘅行星命名監督機構，通過現行嘅命名制度之前命名。

大部分嘅金星表面似乎都係由火山活動形成，金星嘅火山數量係地球嘅好幾倍，佢有167座直徑超過100公里嘅大型火山。地球上，得夏威夷大島嘅複雜火山嘅大細可以同金星比較。呢個唔係因為金星嘅火山比地球活躍，而是因為佢嘅地殼比地球古老。

有幾個線索指出金星上嘅火山重喺度活動。前蘇聯嘅金星計劃，金星11號同埋金星12號探測器偵測到好多閃電，金星12號降落之後冇幾耐，就記錄到強大嘅雷聲。歐洲太空總署嘅金星特快車記錄到高層大氣中豐富嘅閃電。

雖然地球上嘅雷暴會產生降雨，但係金星表面唔會落雨。產生閃電嘅一種可能係嚟自火山灰嘅噴發。另一種證據嚟自大氣層中嘅二氧化硫濃度，喺1978年至1986年間嘅測量，濃度下降咗10倍。即係話，早啲嘅時候有大型嘅火山爆發進行。

撞擊坑嘅數量，同埋保存喺完好嘅狀態下，顯示呢個行星大約喺3億年前經歷咗一次全球性嘅事件，隨後火山活動開始衰減。地球嘅地殼係不斷咁運動，而金星就被認為冇得維持呢一個過程。冇板塊構造從地函散熱，金星反而經歷咗一個令地函溫度升高嘅迴圈，直到佢哋達到臨界嘅水準，削弱咗地殼。

星星凹面嘅坑穴大細由3公里至280公里。由於濃稠嘅大氣影響到進入嘅天體，所以冇細過3公里嘅坑穴。受到大氣層嘅減速，動能低過某一臨界值嘅天體，就無得碰撞出撞擊坑。進入嘅天體直徑如果細過50米，將喺墜落到表面之前就喺大氣層中燒毀。

金星顯示出內部深處嘅壓力會比地球嘅細一啲。呢兩個行星之間主要嘅區別喺金星缺乏板塊存在嘅證據，可能係因為佢嘅外殼太硬，隱沒帶缺乏水而令佢冇黏度。咁嘅結果令到行星嘅熱好難消散，阻止咗它嘅冷卻，並提供內部缺乏生成磁場機制嘅可能解釋。

到家下為止，人對水星嘅認識都好有限，至今得兩艘太空船去過。第一艘係1974至1975年嘅水手10號，畫低咗45%嘅水星表面圖。第二艘係信使號，喺2008年1月14號掠過水星，畫低另外30%嘅表面。信使號會喺2011年再抵達水星，並進入環繞軌道，全面探測水星表面。

病毒由於唔能夠獨立進行繁殖同新陳代謝而通常唔被認為係生物。然而，依據美國法典嘅生化武器同埋非法使用相關內容中病毒被歸為微生物範疇。由於好多寄生動物同埋內共生體亦缺乏獨立生存能力，所以病毒算唔算係生物仍然存在爭議。

目前，科學界普遍認為存在於細胞染色體末端嘅一段特殊嘅DNA序列－－端粒同細胞嘅壽命有好大嘅關係。通常情況下，細胞每分裂一次，端粒就會變短一啲。隨著端粒逐漸縮短，最後造成位於染色體DNA中間段嘅對細胞生命活動有意義嘅DNA序列嘅缺失。

最早嘅哺乳動物化石係喺中國發現嘅吳氏巨顱獸，佢生活喺 2 億年前嘅侏羅紀。從化石上睇，哺乳動物同爬行動物之間非常重要嘅區別在於其牙齒。爬行動物嘅每顆牙齒都係同嘅，彼此無乜區別，而哺乳動物嘅牙齒按佢哋喺頜上嘅唔同位置分化成唔同嘅形態。

恐龍係恐龍總目嘅通稱，中生代嘅多樣化優勢脊椎動物，支配住全球陸地生態系超過1億4千萬年咁耐。恐龍最早出現喺2億3千萬年前嘅三疊紀。大部分恐龍喺約6千5百萬年前嘅白堊紀晚期滅亡，史稱白堊紀末滅絕事件，最後得返鳥形恐龍存活同埋繁衍到今時今日。

18世紀，一開始恐龍被認為係同蜥蜴相近嘅物種，當時歐洲科學界亦都視恐龍為行動緩慢、慵懶嘅冷血動物，而恐龍英文名嘅原意就係「恐怖嘅蜥蜴」。到咗2010年代，愈來愈多化石相繼被發現，從鳥類基因庫內嘅分子生物學推斷，鳥類被認定係「唯一存活至今嘅恐龍類群」。

雖然學界普遍已經認為恐龍包含現代鳥類，但對於一般大眾同媒體嚟講，要佢哋去理解同接受恐龍同鳥類其實係同一個物種非常困難，科學家亦唔想遷就大眾輿論嚟違反科學上得出嘅結果，因為咁出現咗「非鳥恐龍」呢個叫法嚟形容「唔包含鳥類嘅其餘所有恐龍」，照顧大眾感情。

《侏羅紀公園》能夠成為里程碑式嘅電影，好大程度上係因為佢第一次大規模使用電腦繪圖來製作動物，同埋第一次使用數碼影院系統做音效系統。另外，電影好大程度上深化咗恐龍喺流行文化裏面嘅影響，亦令到關於史前恐龍嘅新理論傳播得更快。

科學家利用恐龍化石裏面揾到嘅DNA再加入兩棲動物嘅DNA成功繁殖已經絕種嘅史前生物，並且起埋一個主題公園去飼養同繼續繁殖多種恐龍，不過，呢個計劃發生意外，引致大量恐龍逃走，重破壞埋個公園，結果一衆主角受到恐龍襲擊，要不斷逃走，驚險刺激。

脫氧核醣核酸，又叫 DNA，係英文學名 deoxyribonucleic acid 嘅簡寫，同叫去氧核醣核酸，係一種分子，可以組成遺傳指令，用嚟引導生物發育同生命機能嘅運作，主要係長期性資訊儲存。裏面包含嘅指令，係建造細胞嘅化合物用得着嘅。

脫氧核醣核酸係一種由核苷酸重複排列組成嘅長鏈聚合物，寬度約莫22到24埃，每一個核苷酸單位就大約長3.3埃。喺成個脫氧核醣核酸聚合物入面，可能有幾百萬個連住嘅核苷酸。例如人類細胞入面最大嘅1號染色體入面，就有2億2千萬個鹼基對。

心靈上載，又叫全腦模擬，係廿世紀後半橛興起嘅一種科技諗頭，指用電腦嚟模擬人腦嘅物理結構，將一個人嘅記憶同性格等嘅心理特性冚唪唥轉化，變嗮做以電腦檔案形式存在嘅數據，從而達致「俾心靈喺電子空間入面存在」噉嘅效果。

喺廿世紀，心靈上載呢個諗頭响科學界引起咗巨大嘅迴響，有唔少心理學、神經科學同電腦科學等領域嘅研究者都有興趣研究呢個課題，甚至嘗試將心靈上載變成現實。除此之外，心靈上載嘅概念仲擴展到去大眾媒體嗰度，有好多科幻作家都會作描繪心靈上載嘅影視作品。

例如喺 2013 年，日本同德國有研究者用當時世上第四快嘅超級電腦嚟模擬人腦嘅活動，模擬一個有 17.3 億粒神經細胞、10.4 兆個突觸嘅神經網絡，用咗部超級電腦嘅 82,944 粒處理器，結果部電腦用咗成 40 分鐘喺度勁計數，先至計到嗰個神經網絡喺 1 秒之內嘅變化－距離「實時噉模擬個腦」仲爭好遠。

一個以電子形式存在嘅腦一定會同一個真嘅腦有差異，例如首先一個用數碼電腦嚟模擬嘅腦實係以電子架生入面嗰啲電訊號嘅形式存在嘅，唔似得一個人腦噉用血肉做。噉具體嚟講，一個上載咗嘅腦同一個血肉造嘅人腦差異要有幾細，先可以話個模擬腦同個血肉腦有充足嘅相似性呢？

心靈哲學係哲學嘅一門，專門思考心靈相關嘅問題。廿一世紀初嘅心靈哲學同埋相關科學領域多數都認同心腦同一論，意思即係主張腦等同於心靈。根據典型嘅心腦同一論，心靈入面發生嘅事－好似係感知、思緒同想像等等－每件都係同腦入面發生嘅某啲物理事件有所對應。

跟住當 A 君去咗好遠嘅地方，佢向 B 君傳咗一串上上落落嘅電壓嗰時，B 君可以攞住個解讀方案，解讀返 A 君傳嗰一串 0 同 1 係想講乜－每吓呢啲上上落落嘅電壓就係一個訊號。而事實係，呢種用電壓上落傳達資訊嘅做法，正正就係廿世紀電子工程嘅基礎。

兩大類。喺數學定義上，一個 CT 訊號嘅時間點係小數點後幾多個位都得，而一個 DT 訊號嘅時間點係離散嘅－量度一個 CT 訊號要無時無刻係噉一路觀察住，而量度一個 DT 訊號就係每隔若干單位時間觀察一次，例如有個每 1 秒觀察一次嘅 DT 訊號，如果將第一個量度嘅時間點設做 0，會量度到喺時間點 1 秒同 2 秒嘅訊號，但就唔會知道時間點 2.